Radu Stroe

Radu Stroe (natus Osui in Iassio circulo die 31 Augusti 1949, mortuus die 12 Iunii 2025) fuit machinator navium atque vir publicus Dacoromanicus.

 Iuventus et munus 
Stroe anno 1971 Academiam navigandi Constantiae finivit atque diploma abstulit. Anno 1981 diploma iurisprudentiae in Universitate Bucarestensi accepit. Deinde naviarchus fuit. Annis 1974 - 1985 in administerio Transportus et Telecommunicationis operam dedit. Deinde ad annum 1989 fossam a Bucaresta ad Danubium ductam administrabat. Ad annum 1996 iterum in administerio transportus operam edit.
 Cursus honorum 
Stroe, qui ante annum 1989 ad Factionem communisticam Dacoromanicam pertinuerat, tum ad Factionem Nationalem Liberalem transiit. Anno 1997/98 secretarius generalis consilii ministorum Victor Ciorbea fuit, deinde ad annum 2000 eodem magistratu etiam in consiliis minisrorum Radu Vasile et Mugur Isărescu fungebatur. Tum legatus ad Cameram Legatorum et annis 2004 - 2008 etiam senator Romaniae fuit. A die 23 Maii 2006 ad usque 5 Aprilis 2007 administer vicarius in secretariato praesidis ministrorum Călin Popescu-Tăriceanu fuit. Anno 2010 candidatus sed non sodalis Factionis Socialis Democraticae iterum legatus ad parlamentum electus est. Die 21 Decembris 2012 administer rerum internarum in consilio ministrorum Victoris Pontae nominatus est. Die 23 Ianuarii 2014 se a magistratu recessit, postquam post casum sinistrum Aëroplani medicalis auxilium parum datum essetrealitatea.tv die 23 Ianuarii 2014.

 Nexus externi 
 Biographia apud ziare.com

 Notae 

Categoria:Alumni Universitatis Bucarestensis
Categoria:Legati Camerae Legatorum Romaniae
Categoria:Ministri rerum internarum Romaniae
Categoria:Senatores Romaniae